b'\n_START_ARTICLE_\nVolkswagen Schwimmwagen\n_START_PARAGRAPH_\nVW-Schwimmwagen (Kfz.1/20, l.schwf.Pkw.Typ K2s, Porsche Typ 128 ja Typ 166) on amfibinen ajoneuvo, jota Saksan sotavoimat k\xc3\xa4yttiv\xc3\xa4t toisen maailmansodan aikana. Se perustui teknisesti my\xc3\xb6hemmin Volkswagen Kuplana tunnetun KdF-Wagen Typ 1:n pohjalta suunniteltuun K\xc3\xbcbelwageniin._NEWLINE_Schwimmwagenia valmistettiin Volkswagen-tehtaalla Wolfsburgissa, mutta Ambi Budd valmisti sen rungot Berliiniss\xc3\xa4. Porschen ensimm\xc3\xa4inen autojen runkojensuunnittelija Erwin Komenda suunnitteli auton rungon. Komenda patentoi ideansa uivasta autosta Deutsches Patent- und Markenamtissa._NEWLINE_Auton pohja oli kellumista varten ammeen muotoinen. Potkuri taitettiin takaa alas ja yhdistettiin kampiakseliin. Vedess\xc3\xa4 Schwimmwagwnia ohjattiin etupy\xc3\xb6rill\xc3\xa4. Ohjaus ei ollut kovin tehokas, mutta se toimi._NEWLINE_Kaikki Schwimmwagenit olivat nelivetoisia, my\xc3\xb6s aikaisempi Type 128, joka perustui t\xc3\xa4ysimittaiseen K\xc3\xbcbelwagenin runkoon. Massatuotantomallilla (Type 166) oli kahden metrin akseliv\xc3\xa4li._NEWLINE_Schwimmwageneja valmistettiin vuosina 1941\xe2\x80\x931944 arviolta noin 15 000 kappaletta._NEWLINE_Schwimmwagen on saksaa, ja se tarkoittaa "Uintiautoa/uivaa autoa"'